b'\n_START_ARTICLE_\nKari Ahonen\n_START_PARAGRAPH_\nKari Pekka Ahonen (s. 31. elokuuta 1966 Kuopio) on suomalainen kilpak\xc3\xa4velij\xc3\xa4. H\xc3\xa4n edusti Korson Kaikua ja h\xc3\xa4nt\xc3\xa4 valmensi Immo Rintala._NEWLINE_Ahonen edusti Suomea Splitin EM-kilpailuissa 1990. H\xc3\xa4n sijoittui 20\xc2\xa0kilometrin kilpailussa 14:nneksi ajalla 1.28.57, mutta keskeytti 50\xc2\xa0kilometrin kilpailun. H\xc3\xa4n edusti Suomea kahdessa maaottelussa sijoittuen parhaimmillaan kolmanneksi 5\xc2\xa0000\xc2\xa0metrill\xc3\xa4 ulkoratamaaottelussa Tampereella 1987. Ahonen saavutti SM-kilpailuissa 20\xc2\xa0kilometrill\xc3\xa4 kultaa 1989, 1990 ja 1993, hopeaa 1988 ja 1991 sek\xc3\xa4 pronssia 1986. 50\xc2\xa0kilometrill\xc3\xa4 h\xc3\xa4n sai kultaa 1989 ja 1990 sek\xc3\xa4 hopeaa 1988. Sis\xc3\xa4ratojen SM-kilpailuissa h\xc3\xa4n saavutti 5\xc2\xa0000\xc2\xa0metrin k\xc3\xa4velyss\xc3\xa4 kultaa 1989 ja pronssia 1988 ja 1990._NEWLINE_Ahonen valmensi k\xc3\xa4velij\xc3\xa4 Jarkko Kinnusta vuosina 1999\xe2\x80\x932015.'